Diari Oficial de la Generalitat Valenciana


Sumari del DOGV 9234, del 14-12-2021 (2021/12449)

RESOLUCIÓ 29 de novembre de 2021, de la secretària general de l'Agència Valenciana de la Innovació, per la qual es publica la relació definitiva de persones que han superat les proves selectives del procés convocat per la Resolució de 17 de maig del vicepresident executiu de l'AVI, per la qual es fa pública la convocatòria 4/2021 de proves selectives per a la provisió definitiva de dos llocs de treball de tècnics i tècniques especialistes en informàtica, torn lliure, corresponents a l'oferta d'ocupació pública de 2019 de l'Agència Valenciana de la Innovació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9234

Data del DOGV
:   14-12-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/12625


Data del document
:   29-09-2021

Organisme emissor
:   Agència Valenciana de la Innovació

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ 29 de novembre de 2021, de la secretària general de l'Agència Valenciana de la Innovació, per la qual es publica la relació definitiva de persones que han superat les proves selectives del procés convocat per la Resolució de 17 de maig del vicepresident executiu de l'AVI, per la qual es fa pública la convocatòria 4/2021 de proves selectives per a la provisió definitiva de dos llocs de treball de tècnics i tècniques especialistes en informàtica, torn lliure, corresponents a l'oferta d'ocupació pública de 2019 de l'Agència Valenciana de la Innovació. [2021/12509]  
Concloses les proves selectives per a l'accés als llocs de treball convocats mitjançant la resolució indicada més amunt i vista la proposta de l'òrgan tècnic de selecció, és procedent publicar en el Diari Oficial de la Generalitat Valenciana la relació definitiva de persones aprovades en el procés selectiu i concedir un termini per a presentar la documentació exigida.  
Per tant, i en virtut del que s'ha establit en la Resolució de 15 de maig de 2018, del conseller d'Hisenda i Model Econòmic, per la qual es dicten instruccions i es disposa la publicació del II Acord de la Comissió de Diàleg Social del Sector Públic Instrumental de la Generalitat en matèria de criteris generals d'aplicació a les ofertes d'ocupació pública i les seues convocatòries en el sector públic instrumental de la Generalitat i en la base 10 de la convocatòria 4/2021 esmentada, resolc:  
  
  
Primer  
Publicar, a proposta de l'òrgan tècnic de selecció, la relació de persones que han superat les proves selectives, per ordre de puntuació, i que es detallen en l'annex I d'aquesta resolució.  
  
Segon  
Les persones indicades hauran de presentar, en el termini de 20 dies hàbils comptats des de l'endemà de la publicació d'aquesta resolució en el Diari Oficial de la Generalitat Valenciana, davant l'Agència Valenciana de la Innovació (AVI), la documentació que corresponga a fi d'acreditar que reuneixen tots i cadascun dels requisits exigits en la convocatòria. La documentació exigida s'estableix en la base 10 de la convocatòria, que es reprodueix a continuació:  
a) Fotocòpia compulsada del DNI o NIE.  
b) Fotocòpia compulsada del títol acadèmic oficial exigible o certificat acadèmic oficial que acredite haver realitzat tots els estudis per a l'obtenció del títol.  
En el cas de titulacions obtingudes en l'estranger, fotocòpia compulsada de la credencial que acredite l'homologació que corresponga.  
c) Declaració jurada de no haver sigut separada o separat, o haver-se revocat el seu nomenament com a empleat públic, amb caràcter ferm, mitjançant procediment disciplinari, de cap administració pública o òrgan constitucional o estatutari, ni trobar-se inhabilitat per sentència ferma per a l'exercici de qualssevol funcions públiques o d'aquelles pròpies del cos, agrupació professional o escala objecte de la convocatòria.  
Les persones aspirants la nacionalitat de les quals no siga l'espanyola han de declarar, igualment, no estar sotmeses a sanció disciplinària o condemna penal que impedisca, en el seu estat, l'accés a l'ocupació pública.  
d) Certificat mèdic acreditatiu de tindre la capacitat física i psíquica necessària per a l'acompliment de les funcions dels llocs de treball oferits.  
e) Els qui superen les proves selectives hauran d'acreditar els seus coneixements de valencià mitjançant la presentació dels certificats, diplomes o títols que hagen sigut homologats per la Generalitat, o mitjançant la realització d'un exercici específic a aquest efecte. El personal que no puga acreditar aquests coneixements haurà de realitzar els cursos de perfeccionament que l'AVI organitze a aquest efecte. Segons el que s'ha establit en l'article 20 del Decret 3/2017, de 13 de gener, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, els qui superen les proves selectives hauran d'acreditar els seus coneixements de valencià en el corresponent Grau Mitjà o C1, mitjançant un certificat expedit o homologat per la Junta Qualificadora de Coneixements de Valencià.  
f) Si la persona que ha superat les proves va sol·licitar una de les exempcions establides en aquesta convocatòria, haurà de presentar una fotocòpia compulsada dels documents acreditatius d'aquesta exempció.  
Les persones que tinguen la condició de personal funcionari o personal laboral al servei de l'AVI estaran exemptes de justificar les condicions i els requisits que ja tinguen acreditats en l'AVI, i únicament hauran de manifestar-ho per escrit, sense aportar-hi la documentació corresponent.  
Les persones seleccionades que, dins del termini indicat, i excepte casos de força major, no presenten la documentació acreditativa o les que, vista aquesta documentació, no posseïsquen algun dels requisits exigits, no podran ser nomenades personal de l'AVI, sense perjudici de la responsabilitat en què puguen haver incorregut per falsedat en les seues sol·licituds de participació.  
  
Tercer  
A fi d'assegurar la cobertura de les places convocades, quan es produïsquen renúncies de les persones seleccionades, abans del seu nomenament o presa de possessió, l'Agència Valenciana de la Innovació podrà requerir a l'òrgan tècnic de selecció una relació complementària de les persones que seguisquen a les proposades, per al seu possible nomenament.  
  
La present resolució posa fi a la via administrativa i contra aquesta podrà interposar-se un recurs potestatiu de reposició en el termini d'un mes comptat des de l'endemà de la seua publicació en el Diari Oficial de la Generalitat Valenciana, davant el mateix òrgan que ha dictat l'acte contra el qual s'ha recorregut, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o, directament, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació en el Diari Oficial de la Generalitat Valenciana, d'acord amb el que s'estableix en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les persones interessades puguen fer-ne ús, si escau, de qualsevol altre que consideren procedent.  
  
València, 29 de novembre de 2021.- La secretària general de l'AVI (p. d. R 25.06.2021, DOGV núm. 9118, d'1.07.2021): Olivia Cristina Estrella López.  
  
  
  
ANNEX I  
Relació de persones aprovades, per ordre de puntuació,   
convocatòria 4/2021  
  
Nom i cognoms DNI Nota final  
CARLOS PALACIOS MARQUÉS \*\*\*\*\*773S 91,24  
JOSÉ VICENTE VIGUER BENAVENT \*\*\*\*\*974G 74,56